PRO KABADI
ప్రో కబడ్డీ లీగ్‌: నేటి నుంచి ఐదో సీజన్‌
ముంబయి: భారత దేశ సంప్రదాయక గ్రామీణ క్రీడ కబడ్డీకి రోజురోజుకు ఆదరణ పెరుగుతోంది. గ్రామాలకే పరిమితమైన ఈ ఆట ప్రో కబడ్డీ లీగ్‌ పేరుతో ప్రపంచ దృష్టిని ఆకర్షించింది. గత నాలుగు సీజన్లతో ప్రో కబడ్డీ లీగ్‌ కబడ్డీ అభిమానులను అలరించింది.ఈసారి ఐదో సీజన్‌ 12 జట్ల మధ్య టైటిల్‌ సమరం జరగనుంది. ఐదో సీజన్‌ శుక్రవారం ప్రారంభం కానుంది. ఇప్పటికే ఈ లీగ్‌లో 8జట్లు ప్రాతినిధ్యం వహిస్తుండగా మరో నాలుగు జట్టు కొత్తగా చేరుతున్నాయి.దీంతో జట్ల సంఖ్య 12కు చేరింది. కొత్తగా తమిళనాడు, గుజరాత్‌, ఉత్తరప్రదేశ్‌, హర్యానా రాష్ట్రాల నుంచి నాలుగు జట్లు ఐదో సీజన్‌లో సందడి చేయనున్నాయి. ఇప్పటికే ఉన్న జట్లు బెంగుళూరు,హైదరాబాద్‌, పూణె, ఢిల్లీ, కోల్‌కత, పాట్నా నగరాల పేర్లతో ప్రాతినిధ్యం వహిస్తున్న సంగతి తెలిసిందే. ప్రో కబడ్డీ లీగ్‌లో కొత్తగా నాలుగు జట్లు చేరడంతో ఐదో సీజన్‌లో ఎక్కువగా మ్యాచ్‌లు జరగనున్నాయి. దాదాపు 113కిపైగా మ్యాచ్‌లు జరగనున్నాయి. తొలి మ్యాచ్‌ శుక్రవారం హైద్రాబాద్‌లో ప్రారంభం కానుండగా…అక్టోబర్‌ 28న ఫైనల్‌ చెన్నైలో జరగనుంది. మొత్తం 13 వారాల పాటు అభిమానులను అలరించనుంది.